**DJEČJI VRTIĆI PETAR PAN VODNJAN**

**SCUOLE DELL' INFANZIA PETAR PAN DIGNANO**

S. Rocco 17, Vodnjan

OIB 12242845735

**Obrazloženje 1. rebalansa financijskog plana**

**za 2021. godinu**

Rebalansom financijskog plana ustanove za 2021. godinu povećavaju se ukupno predviđeni prihodi i primici te rashodi i izdaci za 272.800,00 kn te iznose 14.821.340,00 kn.

Opći prihodi i primici se smanjuju za 411.500,00 kn te iznose 4.713.000,00 kn. Smanjuje se pozicija 671-prihodi iz nadležnog proračuna za financiranje izdataka za financijsku imovinu i otplatu zajmova zbog promjene otplatnog plana nastalog uslijed produljenja roka korištenja kredita te samim time pomicanja razdoblja počeka uslijed kojeg se planira dospijeće 1. rate kredita u 2022. godini. Na rashodovnoj strani smanjuje se pozicija 544- Otplata glavnice primljenih kredita za 462.500,00 kn, povećava se pozicija 342- Kamate za primljene kredite i zajmove za 20.000,00 kn te uključuje se preneseni manjak općih prihoda i primitaka iz protekle godine u iznosu od 31.000,00 kn.

Vlastiti prihodi se smanjuju za 65.700,00 kn te iznose 834.300,00 kn. Smanjuje se pozicija 661- Prihodi od prodaje proizvoda i robe te pruženih usluga za 100.000,00 kn zbog varijabilne potražnje usluge pripreme i isporuke ručkova drugim korisnicima uzrokovane pandemijom covid19, povećavaju se prihodi od financijske imovine za 100,00 kn, te se prema Odluci o raspodjeli rezultata uključuje preneseni višak prihoda i primitaka iz 2020. godine u iznosu 34.200,00 kn. Planirani rashodi iz izvora vlastiti prihodi su umanjeni srazmjerno umanjenju planiranih prihoda te preraspoređeni na pozicije prema potrebama redovnog poslovanja ustanove.

Prihodi za posebne namjene se smanjuju na poziciji 652 - Prihodi po posebnim propisima za 150.000,00 kn te iznose 1.200.000,00 kn. Planirani rashodi su umanjeni srazmjerno umanjenju planiranih prihoda.

Materijalni rashodi umanjuju se za ukupno 81.000,00 kn. Naknade troškova zaposlenih i rashodi za materijal i energiju umanjuju se za 109.500,00 kn zbog smanjenih prihoda te se planira njihovo pokriće iz vlastitih prihoda. Rashodi za usluge se povećavaju za ukupno 19.300,00 kn. Planira se pozicija usluge promidžbe radi objave natječaja za ravnatelja i VTRJ, te se povećava pozicija komunalne usluge zbog početka rada u novom vrtiću u Peroju. Ostali nespomenuti rashodi poslovanja se povećavaju za 9.200,00 kn, povećava se pozicija naknade za rad upravnog vijeća te pozicija premije osiguranja zbog novih polica osiguranja koje uključuju i novi vrtić u Peroju. Smanjuju se pozicije reprezentacija i članarine.

Ostali financijski rashodi povećavaju se za 1.000,00 kn a odnose se na bankarske usluge.

Rashodi za nabavu dugotrajne imovine se smanjuju za 70.000,00 kn srazmjerno umanjenju planiranih prihoda. Smanjuje se pozicija postrojenja i oprema za 75.000,000 kn a povećava pozicija nematerijalna proizvedena imovina - ulaganje u računalne programe za 5.000,00 kn radi nabave novih aplikacija u računovodstvenom programu vezano za uredsko poslovanje.

Prihodi od pomoći se povećavaju za 890.000,00 kn te sada iznose 8.044.040,00 kn. Navedeno povećanje se odnosi na poziciju 633 – Pomoći proračunu iz drugih proračuna zbog sklopljenog Ugovora o sufinanciranju provedbe EU projekta sa Ministarstvom regionalnog razvoja i fondova Europske Unije za projekt „Izgradnja područnog Dječjeg vrtića u Peroju“, kojim se dodjeljuju bespovratna sredstva Programa sufinanciranja provedbe EU projekta na regionalnoj i lokalnoj razini za 2020. godinu u dijelu koji obuhvaća troškove koje je korisnik dužan osigurati iz vlastitih izvora (vlastito učešće) u provedbi Projekta. Sukladno navedenom povećavaju se izdaci za otplatu glavnice primljenog kredita od Zagrebačke banke d.d. koji je podignut za pokriće rashoda ulaganja na nefinancijskoj imovini, izgradnji novog vrtića u Peroju, kako bi se osigurala likvidnost projekta do primitka bespovratnih sredstava osiguranih iz Europskog poljoprivrednog fonda za ruralni razvoj i proračuna Republike Hrvatske.

Prihodi od donacija se povećavaju za 10.000,00 kn te iznose 30.000,00kn. Na rashodovnoj strani povećava se pozicija 322 - Rashodi za materijal - didaktika.

U Vodnjanu, 22.12.2021.

KLASA: 400-05/21-01/07

URBROJ: 2168-04-08-01-21-01

RAVNATELJICA:

Daniela Vitasović-Uršić